google/wiki40b huggingface dataset:
Sinsharisjkun

Tidlige år

Sinsharisjkun var sønn av Asurbanipal og muligens bror av den siste assyriske kongen, Asur-uballit II (612-607 f.Kr.). Han er den siste konge som har årene bevitnet i de fleste babylonske nedtegnelsene. Lite er kjent om denne kongen grunnet mangel på kilder fra hans tid. Det synes som om han kom på tronen en gang rundt 627 f.Kr. Selv om det er ikke faktiske bevis, er det sannsynlig at Sinsharisjkun ikke tok tronen med fredelige midler. Han måtte forholde seg til den opprørske Sin-sumu-lisur og sin eldre bror og forgjenger Asuretelillani (Aššur-etil-ilani).

Siste angrep mot Babylon

Etter å ha beseiret sine rivaler sto Sinsharisjkun over et langt farligere trussel. Hans babylonske vasallstat gjorde opprør under den tidligere ukjente Nabopolassar i 626 f.Kr. Hva som fulgte var en langvarig krig som ble utkjempet i sentralt i Mesopotamia. Nabopolassar greide å erobre Nippur, den fremste byen for assyrisk makt i Babylonia, men mislyktes da det kom assyriske hjelpestyrker. Imidlertid greide Nabopolassar å beseire assyrerne på slagmarken, og ble kronet til konge av Babylon en gang rundt 626 f.Kr. Sinsharisjkun tapte deretter mer mark, lyktes dog å erobre Uruk en gang rundt 624 f.Kr., men bare for å tape den igjen.
Da Sinsharisjkun ledet en stor hær mot Babylonia i 623 f.Kr., brøt det ut et nytt opprør sentralt i Assyria. En del av hæren ble sendt tilbake, men den overga seg uten å slåss slik at opprørkongen kunne nå fram til hovedstaden Nineve uten innblanding og kreve tronen. Krøniker for de neste årene er bortimot fraværende, men til sist klarte Sinsharisjkun å kvele opprøret i Assyria. Han hadde da tapt kostbar tid på å løse det babylonske problemet. I 621 f.Kr eller kort deretter greide Nabopolassar med hell å erobre Nippur, og brøt således assyrernes viktigste maktsenter i Babylonia.

Krig i sentrale Assyria

I 616 f.Kr. følte Nabopolassar seg sterk nok til å forflytte krigen nordover og angripe selve Assyria. I de få årene som fulgte ble byene Assur, Nimrud og selveste Nineve beleiret, og til sist ødelagt ved hjelp av medere og skytere.
Skjebnen til Sinsharisjkun er ikke kjent da den seksjonen av den babylonske krønike som omhandler beleiringen av Nineve er gått i stykker. Om han overlevde beleiringen og ødeleggelsen av Nineve er således usikkert. Assyria ble uansett redusert til en ødelagt, ikkefungerende nasjon rundt dens siste hovedstad Harran helt nord i riket under den aller siste kongen, Asur-uballit II, og deretter ødelagt av babylonerne.

I litteraturen

Den fiktive oppdagelsen av Sinsharisjkuns grav rett før utbruddet av den første verdenskrig er det sentrale emnet i den britiske romanen Land of Marvels (2009) av Barry Unsworth
McLean (Virginia)

McLean er en census-designated place i Fairfax County nord i Virginia i USA og ligger tett ved Washington, D.C.
McLean ble grunnlagt i 1910, har et areal på 47,9 km² og 47.784 innbyggere (2015). På McLeans område ligger Langley, med setet til CIA.
I McLean har også konsernet Mars sitt hovedsete.
Air Canada

Historie

Air Canada ble dannet som et datterselskap av Canadian National Railways i september 1937 under navnet Trans-Canada Airlines. Den første flygningen gikk fra Vancouver til Seattle. Selskapet skiftet navn til Air Canada i 1965 og ble et selvstendig, statlig foretak på slutten av 1970-tallet. I 2000 overtok selskapet Canadian Airlines som på den tiden var det nest største flyselskapet i Canada. Selskapet havnet i finansielle problemer og i april 2003 søkte det beskyttelse mot kreditorene (konkursbeskyttelse). Beskyttelsen ble hevet i september 2004 og selskapet er nå eid av ACE Aviation Holdings Inc.
Glugg

Glugg eller glugge (av norr. gluggr, gluggi) er en liten åpning i en vegg, dør eller et tak. Fra gammelt av og i spøkefull sammenheng er begrepet også også benyttet om våre øyner, og i enkelte sammenhenger er begrepet også sammenlignbart med et tittehull. Formålet med ei glugge var å forsyne et rom med luft og/eller lys. Moderne glugger er ofte utrustet med en lem eller et vindu, men kan også være åpen. Fra gammelt av var det vanlig med glugger, og de fleste av stavkirkene og de eldste steinkirkene våre er utrustet med slike. Glugger var også en vanlig løsning for våre gamle forsvarsverker, som for eksempel Akershus festning og Oscarsborg festning.
Virsbo

Virsbo er et tettsted i Surahammar kommune i Västmanlands län i landskapet Västmanland i Sverige. I 2010 hadde tettstedet 1 517 innbyggere.
Ursula Krechel

Liv

Ursula Krechel studerte germanistikk, teatervitenskap og kunsthistorie ved universitetet i Köln, og skrev en doktorgrad over Herbert Ihering. Fra 1972 har hun livnært seg som forfatter.
Krechel har skrevet lyrikk, prosa og drama både for scenen og som hørespill. Hennes roman Landgericht (Lagmannsretten) fra 2012 ga henne Den tyske bokprisen. 
Ursula Krechel er medlem av P.E.N.-Zentrum Deutschland og fra 2012 av Deutsche Akademie für Sprache und Dichtung
Fólkakirkjan

Kirkelige markeringer

Det er tre ganger så mange kirker som prester, men allikevel holdes det gudstjeneste hver søndag i samtlige av kirkene. I kirkene hvor det ikke er en prest til stede holdes en lekmannsgudstjeneste. Gudstjenesten ledes av en mann eller kvinne fra menigheten, som leser en trykt preken. Det holdes ikke dåp eller nattverd under lekmannsgudstjenester.
Tidligere var det vanlig at folk fra ulike bygder møttes under ulike kirkelige markeringer, da det ble arrangert dans og lignende i etterkant av selve gudstjenesten. Dette gjorde at det oppstod nýggjársbygdir (1. januar), jólabygdir (25. desember), trettandabygdir (6. februar) og kyndilsmessubygdir (2. februar), som fikk ansvar for sammenkomstene. For eksempel var fordelingen på Kunoy slik at Skarð var trettandabygd, Kunoy var nýggjársbygd, Haraldssund var kyndilsmessubygd, mens Blankskáli på naboøya Kalsoy var jólabygd. Mange unge mennesker traff hverandre for første gang under disse høytidene, og førte til svært mange ekteskap.

Dåp

Alle fødsler varsles som regel til sognepresten eller kirkekontoret i kirkesognet hvor barnets mor er bosatt. Barnet skal gis et navn senest 6 måneder etter fødselen. Barnet får navn i selve dåpen, dópurin, eller eventuelt ved henvendelse til kirkebokens ansvarlige. Dåpen anses som innmeldelsen i Fólkakirkjan om den er foretatt i denne, og kan ikke utføres i en lekmannsgudstjeneste. Tidligere ble navneendringer foretatt ved henvendelse til kirken, men er i dag regulert i Lagtingets navnelov og således en statlig oppgave.

Konfirmasjon

Dåpen er et ufravikelig krav for en konfirmasjon, konfirmatión, da sistnevnte er selve bekreftelsen på medlemskapet i Fólkakirkjan samt konfirmantens tro på den kristne lære. Vanlig konfirmasjonsalder er 14–15 år. Om konfirmanten ikke er døpt i Fólkakirkjan, kan dette løses ved at konfirmanten først døpes og deretter konfirmeres. Det er forøvrig prestens oppgave å bedømme om konfirmanten virkelig er skikket til å konfirmeres. I etterkant av gudstjenesten holdes det oftest familieselskaper.

Begravelse

Begravelse, jarðarferð, har opprinnelig en tydelig, religiøs betydning, men også på Færøyene representerer begravelsen i dag mer en siste avskjed mellom den avdøde og dens pårørende. De aller fleste kirker på Færøyene har en tilknyttet kirkegård som er vigd av en prest, slik at den er godkjent som gravsted. Enkelte gravsteder har svært lange tradisjoner, eksempelvis på Skúvoy der hvor Sigmundur Brestisson (død 1005) fortsatt ligger begravet inne på kirkegården. Det har ikke vært vanlig å flytte graver, heller ikke ved utskillelse av nye kirkesogn.
Robert I av Flandern

Robert I av Flandern (født mellom 1029 og 1032, død 13. oktober 1093), også kjent som Robert friseren, var greve av Flandern fra 1071 til 1092. Gift med Gertrud av Sachsen
Emmanuel Macron

Bakgrunn

Macron er sønn av to leger. Faren Jean-Michel Macron er professor i nevrologi; moren Françoise Macron-Noguès er rådgivende lege ved den lovfestede sosialforsikring. Da han var 16 år gammel vant Macron en offentlig tevling i det franske språk og senere tredjeplass i klaverspill ved konservatoriet i Amiens. Han tok sitt baccalauréat ved Lycée Henri IV i Paris.
Macron studerte filosofi ved Sciences-Po. Der skrev han masteroppgave om Machiavelli og et diplomarbeid om Hegel. I studietiden arbeidet han samtidig, fra 1999 til 2001, som assistent for filosofen Paul Ricœur. Deretter fullførte han studieløpet ved forvaltningshøyskolen École nationale d'administration (ENA) og var i toppsjiktet i sin avgangsklasse «Léopold Senghor» (promotion Senghor).

Tidlig karriere

Fra 2005 var han finansdirektør i offentlig tjeneste for Inspection des Finances, en avdeling i Finansdepartementet. Gjennom denne stillingen ble han kjent med Jacques Attali, en økonomiprofessor, publisist og mangeårig rådgiver for president François Mitterrand, som senere anbefalte ham til den nye president François Hollande.

Investeringsbankmann

Etter sitt virke ved finansdepartementet arbeidet Macron ved Institut Montaigne, en næringsliberal tenketank i Paris. Etter at han ble introdusert av Serge Weinberg (tidligere styreformann av La Redoute og forvaltningsrådspresident for Sanofi) og Jacques Attali fikk han i 2008 stilling som investor i investeringsbanken Rothschild & Cie. To år etter ble han partner (associé-gérant) hos Rothschild. I 2012 var Macron en nøkkelperson for et av årets største transaksjoner, innkjøpet av spedbarnsnæringsdelen av det amerikanske farmasøytiske konsernet Pfizer foretatt av næringsmiddelkonsernet Nestlé for 11,9 milliarder amerikanske dollar.

Politikk

Macron ble oppdaget som politisk talent av Nicolas Sarkozy, som tok ham med i en kommisjon for frigjøring av fransk vekst. Senere ble han tatt inn som rådgiver av François Hollande og deretter utnevnt som næringsminister. Macron har gått inn for reformer i justisvesenet, med sitt system av notarer, tvangsfullbyrdere og auksjonarier. Han har ønsket å liberalisere helligdagsbestemmelsene for varehandelen, og ønsket konkurranse for statsbaneselskapet SNCF, i form av busstransport.
Macron stiftet i april 2016 sitt eget parti En Marche!, og gikk til presidentvalget i 2017 på en sosial- og næringsliberal politikk. Han støttet europeisk samarbeid, og Frankrikes samarbeid med Tyskland. Macron har støttet Angela Merkels flyktningpolitikk.
Macron ble innsatt som president i en seremoni i Elyséepalasset 14. mai 2017.
Han ble i 2018 tildelt Karlsprisen.

Familie

Emmanuel Macron ble i 2007 gift med Brigitte Macron.
Pararhodia

Utseende

Middelsstore (vingespenn ca. 60 millimeter), spinkle, lyst brunlige påfuglspinnere. Det er nokså stor forskjell mellom kjønnene. Hver vinge har en rund øyeflekk.

Levevis

Som vanlig for påfuglspinnere kan larvene lever på mange ulike slags busker og trær.

Utbredelse

Slekten er utbredt på Ny-Guinea.
Oniscigastridae

Utseende

De voksne insektene kan blant annet kjennes på at de har mørke flekker langs framkanten av forvingene. Det første fotleddet på bakfoten er delvis sammenvokst med leggen (tibia) og omtrent like langt som denne.
Nymfene har et lite, nedbøyd hode. Antennene er litt lengre enn hodekapselen. Beina er middels lange, føttene er lengre enn leggene, klørne glatte. Bakkroppen er flattrykt, med knøler midt på ryggen og side-utskudd bakerst på hvert ledd. De har bare trakégjeller på de fire fremste leddene, gjellene på det første leddet er større enn de andre og ligger som et lokk over gjellene på ledd 2–4.

Levevis

Nymfene lever i kalde innsjøer og sakteflytende elver med siltbunn. De spiser detritus-partikler. De voksne insektene svermer om dagen, gjerne i solskinn. Etter parringen legger hunnen opptil 1500 egg.
Rodeo

Rodeo er en sport der mennesker håndterer utemmede dyr, som kvegokser og hester. Innenfor rodeosporten eksisterer det flere ulike sportsformer, for eksempel okseridning, hesteridning og lassokasting. Håndteringen kan omfatte innfanging med lasso og nedleggelse av dyret eller ridning på uinnridde dyr. Innfanging bedømmes på tid. Rytteren skal kunne holde seg på ryggen av dyret i et antall sekunder og blir bedømt for sin innsats, både i tid og stil. Sporten oppsto i Spania og Mexico og har siden ekspandert til USA, Canada, Sør-Amerika og Australia.
Rodeo, stevne med oppvisninger og konkurranser i cowboyferdigheter, vanlig i det vestlige USA, Canada og Mexico. Klassiske øvelser er ridning av utemmet hest med eller uten sal, lassofanging av kalver, oksebryting og okseridning. Den første rodeo med betalende tilskuere regnes å ha funnet sted i USA 1887 (Denver, Colorado).
Tsjuhujiv

Tsjuhujiv (ukrainsk: Чугýїв, russisk: Чугу́ев, Tsjugujev) er en by i Kharkiv oblast (provins) øst i Ukraina. Den er det administrative senteret i Tsjuhujivskyj rajon (distrikt), mene selve byen er en egen rajon i oblastet. Byen har omkring 30.000 innbyggere (2012).
Byen er kjent sin matindustri, særlig produksjon av majones.
Kunstneren Ilja Repin kom fra Tsjuhujiv.

Historie

Byen ble grunnlagt av voivoden i Belgorod mellom 1540 og 1627 - dette siste året blir den for første gang omtalt i kjente kilder. På midten av 1600-tallet var den blitt garnisonsby. I 1780 ble Tsjuhujiv gitt byrettigheter. På 1800-tallet var den administrativt sete for en ujezd i guvernementet Kharkov. I tiden mellom den russiske borgerkrig og annen verdenskrig hadde Den røde armé en artikkeriskole i byen. Etter krigen utbygde det sovjetiske luftforvar en militærflyplass og tilknyttet militær virksomhet her. Etter opprettelsen av Ukraina er disse anleggene forblitt virksomme, blant annet for utprøving av nye vålensystemer.
Otto Sperling d.y.

Liv

Han var sønn av legen Otto Sperling d.e. og flyttet som lite barn til Danmark, hvor han var elev ved gymnaset i Bordesholm. I 1652 ble han student ved Universitetet i Helmstedt. Her bodde han hos den berømte juristen Hermann Conring. I 1655 var han i Pommern som huslærer hos den svenske generalen Carl Gustaf Wrangel, og etter dennes død i 1658 dro han på en studiereise til Nederland, Frankrike og England. Fra 1662 var han lærer i Hamburg.
I mellomtiden var faren satt i fengsel av Fredrik III. I 1670 dro han til København for å forsøke å få ham løslatt, uten å lykkes. Han oppholdt seg tre år i København, hvor han fikk tillatelse til å besøke møte sin far. I 1673 vendte han tilbake til Hamburg og livnærte seg som sakfører, etter å ha fått den juridiske doktorgraden ved Universitetet i Kiel. I 1681 reiste han igjen til utlandet som hovmester for noen unge adelsmenn. I Paris ble han ansatt for å ordne Colberts bibliotek. Denne stillingen innbragte ham en årlig inntekt på 200 riksdaler helt til Colberts død i 1683.
Tilbake i Hamburg fortsatte han som sakfører, helt til han kom opp i vanskeligheter og måtte gå i dansk tjeneste som assessor i overapellasjonsretten i herskapet Pinneberg. I 1690 dro han til København, hvor han fikk i oppdrag å skrive en historisk oversikt over oldenburgernes medaljer og minnemynter. Året etter ble han ansatt som professor ved Ridderakademiet i København, men han ble avskjediget fra denne stillingen i 1697 etter overhoffmester Marcus Gjøes ønske.
Resten av livet levde han i kummerlige kår, selv om han etter Fredrik IVs tronbestigelse i 1704 ble gjeninnsatt som professor ved Ridderakademiet. Etter akademiets nedleggelse i 1710 måtte han selge sitt 8000 bind store bibliotek på auksjon. De siste to årene av sitt liv bodde han i huset hos Christian Reitzer.

Virke

Sperling var en polyhistor, men særlig interesserte han seg for historie. Som 60-årig bestemte han seg for å lære islandsk, siden han forsto at mye historisk stoff var å finne hos de gamle islandske forfatterne. Han utga ikke mange skrifter i trykken, men etterlot seg et stort materiale i håndskrift, som endte opp i Det Kongelige Bibliotek. Blandt dette er en historie over Hamburg i 18 bind og 17 bind om nordiske oldsaker.
Sélestat

Geografi

Sélestat ligger sentralt i Alsace, 22 km nord for Colmar og 47 km sør for Strasbourg, ved den venstre bredd av elven Ill. Sélestat ligger nær vinområdet Alsace og andre kjente stader som Château du Haut-Kœnigsbourg.
Tangstadpollen

Tangstadpollen, eller Indre Steinfjorden, er en fjordarm av Steinfjorden nordvest i Vestvågøy kommune i Nordland som strekker seg omtrent 3,5 kilometer i østlig retning fra innløpet mellom Kuøya i nord og Tindsteinen i sør. Tangholmen og Skjåholmen ligger i munningen. Tangstadelva har utløp i fjordbunnen.
På nordsiden av pollen går Fv830 til de to grendene Tangvåg, med Tangstad fiskerihavn, og Tangstad. Lokal vei på sørsiden til den nå avfolkede gården Bjørnsand.
Thorvaldsens Museum

Samlingen

Museet inneholder en lang rekke av Thorvaldsens verker som originalmodeller; det vil si, det er gipsmodellene som ble brukt til å fremstille de endelige marmor- og bronsestatuene og -relieffene, som er utstilt i museet. 
I tillegg til statuer og relieffer, inneholder museet en lang rekke malerier, tegninger og grafiske trykk av andre kunstnere, som Thorvaldsen samlet i sin levetid. Museet oppbevarer også en rekke av Thorvaldsens personlige effekter og klær som han brukte til daglig.

Fredning

Museumsbygningen ble fredet i 1945.
Michel-Richard Delalande

Liv og virke

Delalande var det femtende barnet til en skredder. Som barn sang han i koret i Saint-Germain-l'Auxerrois i Paris. 
Fra 1672 hadde han en kort karriere som fiolinist, men fikk ikke ansettelse i operaorkesteret. I årene 1676 til 1680 ble han litt etterhvert organist i fire kirker i Paris. Han etterfulgte Charles Couperin ved St-Gervais og måtte forplikte seg til å overlate posten til forgjengerens sønn, François Couperin, straks han fylte atten år.
Ved hoffet var Delalande cembalolærer for Ludvig XIVs tre døtre. Takket være denne oppgaven fikk han anledning til å framføre sine første verdslige verk: La Sérénade (1682), Les Fontaines de Versailles (1683) og Le concert d'Esculape. Til karnevalet 1686 ble Delalandes Ballet de la jeunesse oppført i Versailles. Opprinnelig var det meningen å oppføre Lullys Armide til karnevalet, men Lully var falt i unåde hos kongen og Armide degradert til oppføring i Paris by. 
I 1689, to år etter Lullys død, ble Delalande kongens musikalske yndling og fikk straks overoppsynet med hoffmusikken. Av komposisjoner dreide det seg hovedsakelig om kirkemusikk bestilt av kongen. I 1722 sørget regenten Filip II av Orléans for at Delalande ble opptatt i ridderordenen Saint-Michel.

Musikk

Thematic Catalogue of the Works of Michel-Richard de Lalande (1657-1726 (2006) av Lionel Sawkins inneholder over 3000 oppføringer. Delalande etterlot seg mange versjoner av samme verk, til sammen er mer enn 300 ulike verk kjent, hvorav 71 grands motets. Han skrev også underholdningsmusikk som den kjente Sinfonies pour les Soupers du Roy, 18 orkestersuiter, balletter og variasjoner over franske julesanger, de den gang så populære «noëls».
Delalande regnes som den mest betydelige komponist av grands motets, en storslått og pompøs kirkemusikksjanger for soloister, kor og forholdsvis stort orkester som Ludvig IV var svært glad i.
Delalande fullendte en påbegynt syntese av fransk og italiensk barokkstil og viderførte Marc-Antoine Charpentiers verk. Under de kirkelige konsertene i konsertserien Concert spirituel representerte Delalandes verk Versaille-hoffets musikalske estetikk.
Poststreiken i USA 1970

Bakgrunn

På det aktuelle tidspunktet var tariffavtaler i postverket forbudt ved lov. Postansatte følte at arbeidsvilkårene var dårlige, og at arbeidsmiljøet var utrygt og helsefarlig. Postverkets ledelse opptrådte gammeldags og lempfeldig. Uformelle forsøk blant de ansatte på å oppnå høyere lønn og bedre arbeidsforhold, hadde vist seg å være resultatløse.

Streiken

Streiken begynte 18. mars 1970. I starten ble kun ansatte i New York berørt, men etterhvert ble mer enn 210 000 ansatte tatt ut av tjeneste. President Nixon opptrådte på fjernsyn og beordret til ansatte tilbake på jobb, men talen hans bidro kun til å forsterke de streikendes besluttsomhet og provoserte postansatte ved ytterligere 671 steder i andre byer til å slutte seg til streiken. Tjenestemenn i andre føderale etater kunngjorde også at de ville streike hvis Nixon gikk til rettslige skritt mot de streikende postansatte.
Streiken lammet landets postvesen og stoppet utleveringen av pensjoner, trygdeutbetalinger, skatteoppgjør, folketellingsskjemaer og høringsbrev. Bedrifter leide flyvemaskiner og lastebiler for å levere publikasjoner og brev.
Nixon talte til nasjonen igjen 25. mars og beordret 24 000 soldater til å distribuere posten. Operasjon Graphic Hand hadde på sitt meste over 18 500 soldater utplassert ved 17 postkontorer i New York.
Konflikten ble løst etter to uker med intens megling, der arbeidsminister William Usery jr. spilte en sentral rolle.

Følger

Fagforeninger, regjeringsmedlemmer og kongressmedlemmer forhandlet seg frem til en avtale som gav fagforeningene det meste de hadde bedt om, men som også etablerte et rettslig rammeverk for omorganisering av postverket.
I henhold til rammeverket fikk fagforeningene rett til å fremforhandle tariffavtaler om lønn og arbeidsvilkår.
1. juli 1971 slo fem fagforeninger seg sammen til American Postal Workers Union, verdens største fagforening for postansatte.
Tasta Senter

Tasta Senter er et kjøpesenter på Tastarustå i Stavanger. Senteret er tegnet av  Link signatur og åpnet 25. oktober 2012.
Toprikket lavspinner

Utseende

Toprikket lavspinner  er sjelden i Norge. Vingene er lys  gul-brunlig.  Den har to små mørke punkt på hver framvinge, tilsammen fire punkt.  Hodet og del fremerste delen av brystet er gult. Resten av brystet og bakkroppen er lyst brun-grått.  Vingene holdes taklagt bakover kroppen i hvile slik at de danner et trekantet form.  Vingespennet er mellom 27 og  29 millimeter.
Lavspinnere kan forveksles med flere andre småsommerfugler, kanskje særlig en vikler eller en liten måler.  Men de kan skilles fra disse på de to duftkjertlene hunnene har like ved eggleggingsåpningen, helt bakerst på bakkroppen. Lavspinnere har også et høreorgan (Tympanalorgan) på siden av brystet (metathorax). 
Larvene er  behåret med mørke hår. Hårene er arrangert i dusker på hvert ledd. Disse danner rekker av hårdusker bakover kroppen.  Larvens kropp er mørkt grå og svart.  Utvokst blir den ca. 2,5 centimeter lang.

Levevis

Toprikket lavspinner finnes i åpen løvskog ved våtmark eller fuktige marker, lyngheier.   Flygetiden er i juni og juli og den er aktiv om natten.  
Hunnen legger egg på bladundersider, eggene legges i små grupper.
Larvene lever på ulike lav og levermoser, hovedsakelig på marken, men også på stammer og greiner på trær.  De vokser seint og  overvintrer halvt utvokst, i en barksprekk eller lignende.  Neste vår fortsetter den å vokse, og er utvokst i mai eller juni.   Eldre larver er vanligvis aktive om natten og gjemmer seg om dagen. 
Toprikket lavspinner  tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning.  Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Puppestadiet tilbringes ofte i en barksprekk eller lignende. Kokongen er ofte delvis gjennomskinnelig spunnet og består også ofte av noe av larvens hårbekledning.   Puppen klekkes etter noen uker.

Utbredelse

Toprikket lavspinner er utbredt i det sydlige og sentrale Europa, og i Tyrkia.  I Asia gjennom Russland til Mongolia og Bajkalsjøen.
Finnes på egnede lokaliteter i det sørøstlige Norge, øst for Kristiansand.  Finnes i Danmark, og det sydøstlige Sverige og Finland.

Navnet

Det latinske navnet Cybosia betyr terning eller med terninger. Navnet mesomella betyr den lille med svart i midten, og kommer nok fra artenes framvingeunderside, som har en stor mørk midtflekk.   På svensk heter den Vit borstspinnare, på engelsk Four-dotted Footman.
Fylkesvei 3490

Fylkesvei 3490 går mellom Havstad og Gamle Songevei i Arendal. Veien er 259 meter lang.
Frem til 2019 hadde veien betegnelsen Fylkesvei 24.